title: 2009/213/EF: Europa-Parlamentets afgørelse af 22. april 2008 om decharge for gennemførelsen af budgettet for Det Europæiske Miljøagentur for regnskabsåret 2006

text:
               31.3.2009

               DA

               Den Europæiske Unions Tidende

               L 88/159

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af budgettet for Det Europæiske Miljøagentur for regnskabsåret 2006
   (2009/213/EF)
   EUROPA-PARLAMENTET,
   der henviser til det endelige årsregnskab for Det Europæiske Miljøagentur for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Miljøagentur for regnskabsåret 2006, med agenturets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0122/2008),

               1.

               meddeler den administrerende direktør for Det Europæiske Miljøagentur decharge for gennemførelsen af agenturets budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 261 af 31.10.2007, s. 4.

      (2)  EUT C 309 af 19.12.2007, s. 24.

      (3)  EFT L 248 af 16.9.2002, s. 1.

      (4)  EFT L 120 af 11.5.1990, s. 1.

      (5)  EFT L 357 af 31.12.2002, s. 72.
    ---documentbreak---

               31.3.2009

               DA

               Den Europæiske Unions Tidende

               L 88/160

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Miljøagentur for regnskabsåret 2006
   EUROPA-PARLAMENTET,
   der henviser til det endelige årsregnskab for Det Europæiske Miljøagentur for regnskabsåret 2006 (1),
   der henviser til Revisionsrettens beretning om det endelige årsregnskab for Det Europæiske Miljøagentur for regnskabsåret 2006, med agenturets svar (2),
   der henviser til Rådets henstilling af 12. februar 2008 (5843/2008 — C6-0084/2008),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (4), særlig artikel 13,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0122/2008),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for regnskabsåret 2006 er rigtigt, og at de underliggende transaktioner er lovlige og formelt rigtige,

               B.

               der henviser til, at Europa-Parlamentet den 24. april 2007 meddelte den administrerende direktør for Det Europæiske Miljøagentur decharge for gennemførelsen af agenturets budget for regnskabsåret 2005 (6), og i beslutningen med bemærkningerne til afgørelsen bl.a.

                           —

                           bemærkede, at procentsatsen for fremførte forpligtelser vedrørende aktionsudgifter (budgetafsnit III) var høj (over 30 %), og opfordrede agenturet til at sørge for at mindske fremførslernes omfang

                           —

                           opfordrede agenturet til at afhjælpe manglen på en beskrivelse af systemerne for intern kontrol

                           —

                           opfordrede agenturet til at reagere på Revisionsrettens bemærkninger om, at der stadig var mangler i den anvisningsberettigedes årlige aktivitetsrapport, der ikke gav tilstrækkelige oplysninger om resultaterne af årets aktiviteter i forhold til målene, om de dermed forbundne risici, om ressourceudnyttelsen og om, hvordan systemerne for intern kontrol fungerer

                           —

                           anmodede om, at agenturet inden 1. januar 2010 og derefter hvert femte år lader foretage en uafhængig, ekstern evaluering af dets resultater på grundlag af grundforordningen og det arbejdsprogram, bestyrelsen har fastlagt.

   Generelle punkter, som vedrører de horisontale spørgsmål i forbindelse med EU-agenturerne, og som derfor også er relevante for dechargeproceduren for hvert enkelt agentur

               1.

               bemærker, at de 24 agenturers og andre satellitorganers budgetter, som Revisionsretten har revideret, beløb sig til 1 080,5 mio. EUR i 2006 (det største var budgettet for Det Europæiske Genopbygningsagentur med 271 mio. EUR, og det mindste var budgettet for Det Europæiske Politiakademi (Cepol) med 5 mio. EUR);

               2.

               påpeger, at rækken af eksterne EU-organer, der skal underkastes revision og decharge, nu omfatter ikke blot traditionelle reguleringsorganer, men også forvaltningsorganer, der er oprettet med henblik på gennemførelse af specifikke programmer, og inden længe også vil omfatte fællesforetagender, der er oprettet som offentlig-private partnerskaber (fælles teknologiinitiativer);

               3.

               bemærker, for så vidt angår Parlamentet, at antallet af agenturer, der er genstand for dechargeproceduren, har udviklet sig som følger: regnskabsåret 2000: 8; 2001: 10; 2002: 11; 2003: 14; 2004: 14; 2005: 16; 2006: 20 reguleringsorganer og 2 forvaltningsorganer (ikke medregnet to agenturer, der revideres af Revisionsretten, men er genstand for en intern dechargeprocedure);

               4.

               konkluderer derfor, at revisions-/dechargeproceduren er blevet for besværlig og uforholdsmæssig i forhold til agenturernes/satellitorganernes budgetters størrelse; pålægger det kompetente udvalg at foretage en omfattende gennemgang af dechargeproceduren for agenturer og satellitorganer med henblik på at finde frem til en enklere og mere rationel tilgang i betragtning af det stadig større antal organer, som hver især kræver en særskilt dechargebetænkning i de kommende år;

         Principielle overvejelser

               5.

               kræver, at Kommissionen redegør klart for følgende elementer før oprettelse af et nyt organ eller reform af et eksisterende agentur: agenturtype, agenturets mål, intern styringsstruktur, produkter, tjenesteydelser, vigtige procedurer, målgruppe, agenturets kunder og interessenter, formel forbindelse med eksterne aktører, budgetansvar, finansiel planlægning og personale- og ansættelsespolitik;

               6.

               anmoder om, at de enkelte agenturer styres af en årlig resultataftale, som er formuleret af agenturet og det kompetente generaldirektorat, og som skal indeholde hovedmålene for det kommende år, en finansiel ramme og klare indikatorer for måling af resultater;

               7.

               anmoder om, at agenturernes resultater regelmæssigt (og på ad hoc-basis) revideres af Revisionsretten eller en anden uafhængig revisor; mener, at revisionen ikke bør begrænses til traditionelle elementer af økonomisk forvaltning og korrekt anvendelse af offentlige midler, men også bør omfatte administrativ effektivitet og en vurdering af de enkelte agenturers økonomiske forvaltning;

               8.

               er af den opfattelse, at når der er tale om agenturer, som konstant overvurderer deres respektive budgetbehov, bør den tekniske kompensation ske på baggrund af de ledige stillinger; mener, at dette i det lange løb vil føre til færre formålsbestemte indtægter for agenturerne og dermed også til lavere administrative omkostninger;

               9.

               bemærker, at det er et alvorligt problem, at en række agenturer kritiseres for ikke at følge reglerne om offentlige indkøb, finansforordningen, tjenestemandsvedtægten osv.; mener, at hovedårsagen til dette er, at de fleste bestemmelser og finansforordningen er lavet til større institutioner, og at de fleste små agenturer ikke har den kritiske masse, der er nødvendig for at opfylde disse regler og forskrifter; anmoder derfor Kommissionen om at lede efter en hurtig løsning for at forbedre effektiviteten ved at samle de forskellige agenturers administrative funktioner i samme gruppe, så man opnår denne kritiske masse (idet man tager højde for de nødvendige ændringer i de grundlæggende bestemmelser, der gælder for agenturerne og deres budgetmæssige uafhængighed), eller om hurtigst muligt at udarbejde specifikke bestemmelser for agenturerne (navnlig gennemførelsesbestemmelser for agenturerne), der giver dem mulighed for at opfylde kravene fuldt ud;

               10.

               insisterer på, at Kommissionen, når den udarbejder det foreløbige budgetforslag, tager højde for resultaterne af de enkelte agenturers budgetgennemførelse de tidligere år, navnlig i året n–1, og reviderer det budget, som det pågældende agentur beder om, i overensstemmelse hermed; opfordrer sit kompetente udvalg til at respektere denne revision og, hvis Kommissionen ikke gør det, selv at revidere det pågældende budget til et realistisk niveau, der passer til det pågældende agenturs absorptions- og gennemførelseskapacitet;

               11.

               minder om sin afgørelse om decharge for regnskabsåret 2005, hvori det opfordrede Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer alle relevante institutioner til i tilfælde af en negativ evaluering af et agenturs merværdi at tage de nødvendige skridt ved at omformulere dette agenturs mandat eller lukke det; bemærker, at Kommissionen ikke har foretaget en eneste evaluering i 2007; insisterer på, at Kommissionen skal forelægge mindst fem af disse evalueringer, før der træffes beslutning om decharge for regnskabsåret 2007, og at den skal starte med de ældste agenturer;

               12.

               er af den opfattelse, at Revisionsrettens henstillinger straks bør følges, og at niveauet for den støtte, som agenturerne får, bør tilpasses til deres reelle likviditetsbehov; mener desuden, at ændringerne af den generelle finansforordning bør medtages i agenturernes rammefinansforordning og i deres forskellige specifikke finansforordninger;

         Forelæggelse af rapporteringsdata

               13.

               bemærker, at der ikke findes nogen standardtilgang blandt agenturerne, hvad angår præsentationen af deres aktiviteter i løbet af det pågældende regnskabsår, deres regnskaber og beretninger om den budgetmæssige og økonomiske forvaltning og spørgsmålet om, hvorvidt agenturets direktør bør udarbejde en revisionserklæring; bemærker ligeledes, at ikke alle agenturer skelner klart mellem a) præsentation af agenturets arbejde over for offentligheden og b) teknisk rapportering om budgetmæssig og økonomisk forvaltning;

               14.

               bemærker, at selv om Kommissionens stående instrukser for udarbejdelse af aktivitetsrapporter ikke udtrykkeligt kræver, at agenturet udarbejder en revisionserklæring, har mange direktører alligevel gjort det for 2006, og i et tilfælde indeholdt den et vigtigt forbehold;

               15.

               minder om punkt 26 i sin beslutning af 12. april 2005 (7), hvori det opfordrede agenturernes direktører til fra nu af at lade deres årlige aktivitetsrapport, som forelægges sammen med oplysninger om den finansielle og administrative situation, ledsage af en erklæring om transaktionernes lovlighed og formelle rigtighed i lighed med de erklæringer, der underskrives af Kommissionens generaldirektører;

               16.

               anmoder Kommissionen om at ændre sine stående instrukser til agenturerne i overensstemmelse hermed;

               17.

               foreslår desuden, at Kommissionen sammen med agenturerne udarbejder en harmoniseret model, som kan anvendes for alle agenturer og satellitorganer, og som klart skelner mellem

                           —

                           en årsberetning til den almindelige offentlighed om organets aktiviteter, arbejde og resultater

                           —

                           årsregnskab og en beretning om gennemførelsen af budgettet

                           —

                           en aktivitetsrapport efter samme principper som Kommissionens generaldirektørers årlige aktivitetsrapporter

                           —

                           en revisionserklæring underskrevet af organets direktør tillige med eventuelle forbehold eller bemærkninger, som han mener dechargemyndigheden skal gøres opmærksom på;

         Den Europæiske Revisionsrets generelle resultater

               18.

               noterer sig, at Revisionsretten konstaterer (årsberetningen punkt 10.29 (8), at udbetalingen af støtte betalt af Kommissionen fra Fællesskabets budget ikke er baseret på tilstrækkeligt begrundede skøn over agenturernes likviditetsbehov, og at dette sammen med størrelsen af fremførsler betyder, at agenturerne har betydelige likviditetssaldi; bemærker endvidere, at Revisionsretten anbefaler, at størrelsen af den støtte, der udbetales til agenturerne, bør være i overensstemmelse med deres reelle likviditetsbehov;

               19.

               noterer sig, at 14 agenturer ved udgangen af 2006 endnu ikke havde gennemført ABAC-regnskabssystemet (årsberetningen, fodnote til punkt 10.31);

               20.

               noterer sig Revisionsrettens bemærkning (årsberetningen, punkt 1.25) vedrørende udgifter for ubrugt ferie, som nogle agenturer anfører; påpeger, at Revisionsretten for tre agenturers vedkommende har tilføjet bemærkninger til sin revisionserklæring (Det Europæiske Center for Udvikling af Erhvervsuddannelse (Cedefop), Cepol og Det Europæiske Jernbaneagentur) for regnskabsåret 2006 (2005: Cedefop, Den Europæiske Fødevaresikkerhedsautoritet, Det Europæiske Genopbygningsagentur);

         Intern revision

               21.

               minder om, at i henhold til finansforordningens artikel 185, stk. 3, er Kommissionens interne revisor også intern revisor for de reguleringsagenturer, som modtager tilskud fra EU-budgettet; påpeger, at den interne revisor refererer til hvert agenturs bestyrelse og direktør;

               22.

               henleder opmærksomheden på forbeholdet i den interne revisors årlige aktivitetsrapport for 2006 som følger:
               »Kommissionens interne revisor er ikke i stand til at opfylde sin forpligtelse i henhold til finansforordningens artikel 185 som intern revisor for Fællesskabets organer på tilfredsstillende vis som følge af manglende personaleressourcer.«;

               23.

               bemærker dog den interne revisors bemærkning i hans aktivitetsrapport for 2006 om, at alle fungerende reguleringsagenturer fra 2007 med de ekstra personaleressourcer, som Kommissionen har bevilget til den interne revisionstjeneste (IAS), vil blive underkastet intern revision hvert år;

               24.

               bemærker det stadigt voksende antal regulerings- og forvaltningsorganer og fællesforetagender, som skal revideres af IAS i henhold til finansforordningens artikel 185; opfordrer Kommissionen til at meddele Parlamentets kompetente udvalg, om de personaleressourcer, som IAS har til rådighed, vil være tilstrækkelige til at gennemføre en årlig revision af alle disse organer i de kommende år;

               25.

               bemærker, at det i artikel 72, stk. 5, i forordning (EF, Euratom) nr. 2343/2002 kræves, at hvert agentur hvert år skal sende en rapport udarbejdet af dets direktør til dechargemyndigheden og Kommissionen, som opsummerer antallet og typen af interne revisioner udført af den interne revisor, de anbefalinger, der er givet, og de handlinger, der er foretaget som reaktion på disse anbefalinger; anmoder agenturerne om at oplyse, om dette sker og i givet fald i hvilken form;

               26.

               bemærker med hensyn til den interne revisionskapacitet især i forbindelse med de mindre agenturer et forslag, som den interne revisor den 14. september 2006 stillede til Parlamentets ansvarlige udvalg, om at mindre agenturer skulle have lov til at købe interne revisionstjenesteydelser fra den private sektor;

         Evaluering af agenturer

               27.

               minder om den fælles erklæring fra Parlamentet, Rådet og Kommissionen (9), som blev vedtaget på samrådet forud for Økofin-Rådets budgetmøde den 13. juli 2007, hvori der anmodes om i) en liste over agenturer, som Kommissionen agter at vurdere, og ii) en liste over de agenturer, der allerede er vurderet, tillige med en sammenfatning af de vigtigste resultater;

         Disciplinære procedurer

               28.

               bemærker, at de enkelte agenturer på grund af deres størrelse har vanskeligt ved at oprette ad hoc-disciplinærudvalg bestående af personale fra den relevante stillingsgruppe, og at agenturer ikke henhører under Kommissionens Undersøgelses- og Disciplinærkontors (IDOC) kompetenceområde; opfordrer agenturerne til at overveje et fælles disciplinærudvalg for agenturerne;

         Udkast til interinstitutionel aftale

               29.

               minder om udkast til interinstitutionel aftale om rammer for europæiske reguleringsorganer (KOM(2005) 59), forelagt af Kommissionen, som havde til formål at skabe en horisontal ramme for oprettelse, struktur, drift, evaluering og kontrol af de europæiske reguleringsorganer; bemærker, at udkastet er et nyttigt initiativ i bestræbelserne på at rationalisere oprettelse og drift af agenturer; bemærker udtalelsen i Kommissionens sammenfattende rapport for 2006 (punkt 3.1, KOM(2007) 274) om, at selv om forhandlingerne gik i stå, efter at forslaget var blevet forelagt, blev diskussionen af spørgsmålet genoptaget i Rådet i slutningen af 2006; beklager, at det ikke har været muligt at gøre yderligere fremskridt frem mod en vedtagelse;

               30.

               glæder sig derfor over Kommissionens løfte om at udsende en meddelelse om fremtiden for reguleringsorganerne i løbet af 2008;

         Selvfinansierende agenturer

               31.

               minder om, at for de to selvfinansierende agenturers vedkommende gives dechargen til direktøren af bestyrelsen; bemærker, at de begge har store akkumulerede overskud stammende fra afgiftsindtægter, som er overført fra tidligere år:

                           —

                           Harmoniseringskontoret for det Indre Marked — kontanter og likvide midler: 281 mio. EUR (10)

                           —

                           EF-Sortsmyndigheden — kontanter og likvide midler: 18 mio. EUR (11);

         Specifikke spørgsmål

               32.

               mener, at gennemførelsesgraden for både agenturets aktions- og administrationsbudget er tilfredsstillende;

               33.

               betragter agenturet som en kilde til vigtige miljøoplysninger for alle EU-institutioner og politiske aktører; bemærker med tilfredshed, at agenturet har været i stand til at omforme komplicerede data til konklusioner og videreformidle dem til offentligheden, som f.eks. agenturets miljøredegørelse for 2006 og særberetninger om bioenergi samt om drivhusgasemissionstendenser og -fremskrivninger for Europa;

               34.

               bemærker imidlertid, at en betydelig del af budgetbevillingerne til aktionsaktiviteter er blevet fremført til det efterfølgende regnskabsår, hvilket til dels skyldes, at agenturet først på et sent tidspunkt modtog bevillinger til opdatering af Corine Land Cover (Corine-databasen for overfladedække), som skal bidrage til gennemførelsen af den globale miljø- og sikkerhedsovervågning (GMES);

               35.

               henviser til Revisionsrettens beretning om årsregnskabet for Det Europæiske Miljøagentur for regnskabsåret 2006 med agenturets svar, og opfordrer agenturet til at fremme princippet om etårige budgetter;

               36.

               bemærker endvidere Revisionsrettens konstatering af, at en ved subdelegation bemyndiget anvisningsberettiget i strid med princippet om adskillelse af funktioner ikke kun var ansvarlig for at foretage forudgående kontrol, men også for at administrere it-adgangsrettighederne til budgetregnskabssystemet;

               37.

               påpeger, at agenturet pr. 31. december 2006 havde kontanter og likvide midler på 6 097 252,79 EUR med et kumuleret overskud på 4 241 797,28 EUR;

               38.

               bemærker erklæringen i agenturets beretning om den budgetmæssige og økonomiske forvaltning om, at det er berettiget til at modtage 3,3 millioner EUR fra Kommissionen som følge af underbetaling af støtte i årene 1994-2005;

               39.

               bemærker, at det af årsberetningen fremgår, at en tredjedel af personalet er af en bestemt nationalitet, og noterer sig agenturets mål (anført i dets årsberetning) om bedre balance og større diversitet på personaleområdet;

               40.

               mener, at andre agenturer af hensyn til gennemsigtighed og bedre rapportering bør efterligne det præstationsmålingssystem (»balanced scorecard«), der er tilføjet som bilag til agenturets årsberetning og indeholder resultatindikatorer vedrørende agenturets ressourcer, betalingsperioder, kundeperspektiv og personaleholdninger, og som har til formål at give et omfattende overblik over fremskridtene hen imod agenturets strategiske mål;

               41.

               bemærker agenturets komplekse struktur, som omfatter medlemmer af bestyrelsen, et videnskabeligt udvalg, nationale kontaktpunkter og europæiske temacentre;

               42.

               erindrer om, at agenturet overtog posten som koordinator for reguleringsorganernes ledere den 1. marts 2006.

      (1)  EUT C 261 af 31.10.2007, s. 4.

      (2)  EUT C 309 af 19.12.2007, s. 24.

      (3)  EFT L 248 af 16.9.2002, s. 1.

      (4)  EFT L 120 af 11.5.1990, s. 1.

      (5)  EFT L 357 af 31.12.2002, s. 72.

      (6)  EUT L 187 af 15.7.2008, s. 106.

      (7)  Europa-Parlamentets beslutning med bemærkningerne til afgørelsen om decharge til den administrerende direktør for Det Europæiske Miljøagentur for gennemførelsen af agenturets budget for regnskabsåret 2003 (EUT L 196 af 27.7.2005, s. 81).

      (8)  EUT C 273 af 15.11.2007, s. 1.

      (9)  Rådets dokument DS 605/1/07 Rev 1.

      (10)  Kilde: Beretning om årsregnskabet for Kontoret for Harmonisering i det Indre Marked (Varemærker og Design) for regnskabsåret 2006, med kontorets svar (EUT C 309 af 19.12.2007, s. 141).

      (11)  Kilde: Beretning om årsregnskabet for EF-Sortsmyndigheden for regnskabsåret 2006, med Sortsmyndighedens svar (EUT C 309 af 19.12.2007, s. 135).


Avis juridique important

|

32000D0813

2000/813/EF: Rådets afgørelse af 14. december 2000 om indgåelse af en aftale i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Angola om fiskeri ud for Angola, for perioden 3. maj 2000 til 2. maj 2002

EF-Tidende nr. L 329 af 27/12/2000 s. 0016 - 0017

Rådets afgørelseaf 14. december 2000om indgåelse af en aftale i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Angola om fiskeri ud for Angola, for perioden 3. maj 2000 til 2. maj 2002(2000/813/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2,under henvisning til forslag fra Kommissionen, ogud fra følgende betragtninger:(1) Fællesskabet og Republikken Angola har forhandlet om de ændringer og suppleringer, der skal indføres i aftalen mellem Det Europæiske Fællesskab og regeringen for Republikken Angola om fiskeri ud for Angola(1) ved udløbet af anvendelsesperioden for protokollen til aftalen.(2) Som resultat af disse forhandlinger blev der den 6. juli 2000 paraferet en ny protokol.(3) Ifølge denne protokol har fiskere fra Fællesskabet mulighed for at fiske i farvande henhørende under Angolas højhedsområde eller jurisdiktion i perioden 3. maj 2000 til 2. maj 2002.(4) For at undgå enhver afbrydelse af EF-fartøjernes fiskeri kræves det, at den nye protokol anvendes snarest. De to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, hvor den foregående protokol udløb. Aftalen i form af brevveksling bør godkendes med forbehold af en endelig afgørelse i henhold til traktatens artikel 37.(5) Fiskerimulighederne bør fordeles mellem medlemsstaterne på grundlag af den traditionelle fordeling af de fiskerimuligheder, fiskeriaftalen giver -TRUFFET FØLGENDE AFGØRELSE:Artikel 1Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Angola om fiskeri ud for Angola, for perioden 3. maj 2000 til 2. maj 2002 godkendes herved på Fællesskabets vegne.Teksten til aftalen i form af brevveksling og til protokollen er knyttet til denne afgørelse.Artikel 21. De fiskerimuligheder, der er fastsat i protokollen, fordeles mellem medlemsstaterne på følgende måde:a) Rejefiskerfartøjer:>TABELPOSITION>b) Fartøjer til bundfiskeri:>TABELPOSITION>c) Notfartøjer med fryseanlæg til tunfiskeri:>TABELPOSITION>d) Langlinefartøjer med flydeline:>TABELPOSITION>e) Fartøjer til pelagisk fiskeri:>TABELPOSITION>2. Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.Artikel 3Formanden for Rådet bemyndiges til at udpege den (de) person(er), der er beføjet til at undertegne aftalen i form af brevveksling med bindende virkning for Fællesskabet.Udfærdiget i Bruxelles, den 14. december 2000.På Rådets vegneJ. GlavanyFormand(1) EFT L 341 af 3.12.1987, s. 1.


Avis juridique important

|

32000D0791

2000/791/EF: Afgørelse fra Det Europæiske Institut til Forbedring af Leve- og Arbejdsvilkårene af 11. februar 2000 om adfærdskodeks for god forvaltningsskik

EF-Tidende nr. L 316 af 15/12/2000 s. 0069 - 0073

Afgørelse fra Det Europæiske Institut til Forbedring af Leve- og Arbejdsvilkåreneaf 11. februar 2000om adfærdskodeks for god forvaltningsskik(2000/791/EF)DET EUROPÆISKE INSTITUT TIL FORBEDRING AF LEVE- OG ARBEJDSVILKÅRENE HAR -under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene og forordning (EØF) nr. 1947/93,under henvisning til Rådets forordning (EØF) nr. 1860/76 af 29. juni 1976 om fastsættelse af vilkårene for personalet ved Det Europæiske Institut til Forbedring af Leve- og Arbejdsvilkårene og forordning (EØF) nr. 680/87, 1238/80 og 510/82 om ændring af forordning (EØF) nr. 1860/76,under henvisning til Amsterdam-traktatens bestemmelser om åbenhed, særlig artikel 1 i traktaten om Den Europæiske Union og artikel 21 i traktaten om oprettelse af Det Europæiske Fællesskab,under henvisning til kravet i betænkningen fra Europa-Parlamentets Udvalg for Andragender om arbejdet i parlamentsåret 1996-1997(1) om indførelse af en adfærdskodeks for god forvaltningsskik,under henvisning til Europa-Parlamentets beslutning af 16. juli 1998 om Den Europæiske Ombudsmands årsberetning for 1997 (C4-0270/98)(2),under henvisning til Den Europæiske Ombudsmands eget initiativ til at undersøge, om der i de forskellige fællesskabsinstitutioner og organer findes en adfærdskodeks for god forvaltningsskik for tjenestemænd i deres forbindelser med offentligheden, og om offentligheden har adgang hertil,under henvisning til Europa-Parlamentets beslutning af 15. april 1999 om Den Europæiske Ombudsmands årsberetning for 1998 (C4-0138/99),under henvisning til den eksisterende adfærdskodeks for aktindsigt i instituttets dokumenter som omhandlet i bestyrelsens afgørelse af 21. november 1997(3), ogud fra følgende betragtninger:Åbenhedsprincippet indgår udtrykkeligt i traktaten om Den Europæiske Union, eftersom det i Amsterdam-traktaten anføres, at denne traktat udgør en ny fase i processen hen imod en stadig snævrere sammenslutning mellem de europæiske folk, hvor beslutningerne træffes så åbent som muligt og så tæt på borgerne som muligt,med henblik på at bringe forvaltningen tættere på borgerne og sikre en bedre kvalitet af denne bør der vedtages en kodeks indeholdende grundprincipperne for god forvaltningsskik for tjenestemænd i deres forbindelser med offentligheden,en sådan kodeks vil være nyttig dels for de ansatte, da den på detaljeret vis orienterer dem om de regler, de skal følge i deres forbindelser med offentligheden, og dels for borgerne, da den sikrer dem information om den adfærdsstandard, de med rette kan forvente i deres forbindelser med fællesskabsforvaltningerne,en sådan kodeks kan kun være effektiv, hvis den er et for borgerne offentligt tilgængeligt dokument, og derfor skal den være offentliggjort i form af en afgørelse på linje med ovennævnte afgørelse om aktindsigt i instituttets dokumenter,Parlamentet hilste i sine beslutninger C4-0270/98 og C4-0138/99 initiativet til en adfærdskodeks for god forvaltningsskik for alle EU-institutioner og -organer velkommen og understregede det presserende behov for snarest muligt at udarbejde en sådan kodeks,Parlamentet understregede ligeledes betydningen af, at en sådan kodeks bliver så enslydende som muligt for alle EU-institutioner og -organer, tilgængelig for alle EU-borgere og offentliggjort i De Europæiske Fællesskabers Tidende,det er derfør ønskværdigt, at der udarbejdes en kodeks med principper for god forvaltningsskik, som de ansatte skal iagttage i deres forbindelser med offentligheden, og at denne kodeks gøres offentligt tilgængelig -TRUFFET FØLGENDE AFGØRELSE:Artikel 1Almindelige bestemmelserI forbindelserne med offentligheden iagttager de ansatte i Det Europæiske Institut til Forbedring af Leve- og Arbejdsvilkårene de principper, der er fastsat i denne afgørelse, og som udgør adfærdskodeksen for god forvaltningsskik, i det følgende benævnt "kodeksen".Artikel 2Personelt anvendelsesområde1. Kodeksen finder anvendelse på alle ansatte, på hvem vedtægten finder anvendelse, i deres forbindelser med offentligheden.2. Instituttet træffer de fornødne foranstaltninger til at sikre, at de i kodeksen fastsatte bestemmelser også finder anvendelse på andre personer såsom kontraktansatte, udstationerede eksperter fra nationale forvaltninger og praktikanter, der arbejder for centret.3. ved "offentligheden" forstås fysiske og juridiske personer, uanset om de har deres bopæl eller registrerede forretningssted i en medlemsstat eller andetsteds.Artikel 3Materielt anvendelsesområde1. Denne kodeks indeholder de generelle principper for god forvaltningsskik, som finder anvendelse på alle forbindelser mellem instituttets ansatte og offentligheden, medmindre disse forbindelser er underlagt særskilte bestemmelser.2. Principperne i denne kodeks finder ikke anvendelse på forbindelserne mellem instituttet og dets ansatte. Disse forbindelser er underlagt vedtægten.Artikel 4LovformelighedDen ansatte udfører sit hverv i overensstemmelse med lovgivningen og iagttager de i fællesskabsretten fastlagte bestemmelser og procedurer. Den ansatte sørger navnlig for, at der er retshjemmel for afgørelser, som berører enkeltpersoners rettigheder eller interesser, og at deres indhold er i overensstemmelse med lovgivningen.Artikel 5Ikke-forskelsbehandling1. Den ansatte sikrer i sin behandling af henvendelser fra offentligheden og i sine afgørelser, at princippet om ligebehandling iagttages. Medlemmer af offentligheden skal behandles på lignende måde i forbindelse med et lignende anliggende.2. Såfremt der gøres forskel i behandlingen, sikrer den ansatte, at dette er begrundet i objektive og relevante forhold i den pågældende sag.3. Den ansatte undgår navnlig enhver uberettiget forskelsbehandling mellem medlemmer af offentligheden på grund af national oprindelse, køn, race eller etnisk oprindelse, religion eller tro, handicap, alder eller seksuel orientering.Artikel 6Proportionalitet1. Den ansatte sikrer i sine afgørelser, at de iværksatte foranstaltninger er i overensstemmelse med det tilstræbte mål. Den ansatte undgår navnlig at begrænse borgernes rettigheder eller at pålægge borgerne byrder, når disse begrænsninger eller byrder ikke står i et rimeligt forhold til formålet med handlingen.2. Den ansatte tilstræber i sine afgørelser en fornuftig balance mellem privatpersoners interesser og almenvellet.Artikel 7Forbud mod misbrug af beføjelserBeføjelser må udelukkende udøves til de formål, hvortil de er givet efter de relevante bestemmelser. Den ansatte undgår navnlig at benytte beføjelserne til formål, der ikke har retshjemmel, eller som ikke er begrundet i almenvellet.Artikel 8Uvildighed og uafhængighed1. Den ansatte skal være uvildig og uafhængig. Den ansatte afholder sig fra enhver vilkårlig handling til skade for medlemmer af offentligheden samt enhver fortrinsbehandling uanset årsagen.2. Den ansatte må ikke lade sig lede af nogen udefra kommende påvirkning, herunder politisk påvirkning, eller af personlige interesser.3. Den ansatte afholder sig fra at blive inddraget i afgørelser om et anliggende, der vedrører hans egne, hans families, slægtninges, venners og bekendtes interesser.Artikel 9ObjektivitetDen ansatte tager i sine afgørelser hensyn til de relevante faktorer og giver dem hver især den vægt i afgørelsen, som de bør have, og udelukker ethvert irrelevant element fra sine overvejelser.Artikel 10Berettigede forventninger og konsekvens1. Den ansatte optræder med konsekvens i sin egen forvaltningsmæssige adfærd og handler i overensstemmelse med instituttets forvaltningsskik. Den ansatte følger instituttets sædvanlige forvaltningsskik, medmindre der i enkeltstående tilfælde er berettiget grund til at fravige denne.2. Den ansatte respekterer de berettigede og rimelige forventninger, som offentligheden har i lyset af instituttets hidtidige handlemåde.Artikel 11RedelighedDen ansatte skal handle rimeligt og redeligt.Artikel 12Høflighed1. Den ansatte skal være forekommende, korrekt, høflig og imødekommende i sine forbindelser med offentligheden. Ved besvarelse af korrespondance, telefonopkald og e-post søger den ansatte så vidt muligt at være hjælpsom og besvare de stillede spørgsmål.2. Er den ansatte ikke ansvarlig for et givet anliggende, henviser vedkommende borgeren til den ansatte, som har ansvaret for det.3. Sker der en fejl, som krænker en borgers rettigheder eller interesser, undskylder den ansatte fejlen.Artikel 13Besvarelse af skrivelser på borgerens sprogDen ansatte anerkender, at enhver borger i Unionen eller ethvert medlem af offentligheden, som skriver til instituttet på et af de i traktaten omhandlede sprog, har ret til at modtage et svar på samme sprog.Artikel 14Bekræftelse af modtagelse og angivelse af den kompetente tjenestemand1. Inden for en periode på to uger bekræftes modtagelsen af enhver skrivelse eller klage til instituttet, bortset fra i de tilfælde, hvor der inden for samme periode kan sendes fyldestgørende svar.2. I svaret eller bekræftelsen af modtagelsen anføres navn og telefonnummer på den ansatte, der varetager behandlingen af sagen, samt den ansattes tjenestegren.3. Der behøver ikke blive sendt bekræftelse af modtagelsen eller svar i de tilfælde, hvor skrivelser eller klager har karakter af misbrug som følge af deres overdrevent store antal eller på grund af gentagelser eller formålsløshed.Artikel 15Forpligtelse til at videregive sager til instituttets kompetente tjenestegren1. Såfremt en skrivelse eller klage til instituttet er stilet eller fremsendt til en tjenestegren, som ikke har beføjelser til at behandle den, sikrer den pågældende tjenestegren, at sagen ufortøvet videregives til den kompetente tjenestegren i instituttet.2. Den tjenestegren, som oprindelig modtog skrivelsen eller klagen, underretter afsenderen om videregivelsen og anfører navn og telefonnummer på den ansatte, sagen er henvist til.Artikel 16Ret til at blive hørt og afgive erklæringer1. I tilfælde, hvor enkeltpersoners rettigheder eller interesser er involveret, sikrer den ansatte, at retten til at udtale sig respekteres i alle faser af proceduren for afgørelsen.2. I tilfælde, hvor der skal træffes en afgørelse, som berører rettigheder eller interesser hos et medlem af offentligheden, har den pågældende ret til at indgive skriftlige kommentarer og om nødvendigt forelægge mundtlige bemærkninger, inden afgørelsen træffes.Artikel 17Rimelig tidsfrist for afgørelser1. Den ansatte sikrer, at der ved enhver anmodning eller klage til instituttet uden unødig forsinkelse træffes en afgørelse inden for en rimelig tidsfrist og under ingen omstændigheder senere end to måneder fra datoen for modtagelsen. Samme regel gælder for besvarelse af skrivelser fra medlemmer af offentligheden.2. Såfremt der ikke inden for ovennævnte tidsfrist kan træffes afgørelse om en anmodning eller klage til instituttet på grund af anliggendets komplicerede beskaffenhed, underretter den ansatte snarest muligt afsenderen herom. I dette tilfælde fremsendes en definitiv afgørelse så hurtigt som muligt til afsenderen.Artikel 18Pligt til at anføre de for en afgørelse tilgrundliggende årsager1. I enhver afgørelse, der træffes af instituttet, og som krænker en privatpersons rettigheder eller interesser, skal der gives oplysning om de for afgørelsen tilgrundliggende årsager gennem tydelig anførelse af de relevante kendsgerninger og retsgrundlaget for afgørelsen.2. Den ansatte skal undgå at træffe afgørelser, der er baseret på et summarisk eller vagt grundlag, eller som ikke indeholder en individuel begrundelse.3. Såfremt det på grund af det store antal personer, som berøres af den samme afgørelse, ikke er muligt at give en detaljeret redegørelse for årsagerne til afgørelsen, og hvor der derfor afgives et standardsvar, skal den ansatte sikre, at der gives en efterfølgende individuel begrundelse til borgere, som udtrykkeligt anmoder herom.Artikel 19Angivelse af mulighederne for appel1. Såfremt instituttet træffer en afgørelse, som er til skade for en privatpersons rettigheder eller interesser, skal det anføre mulighederne for at anfægte afgørelsen. Instituttet skal navnlig anføre arten af mulighederne, de organer, hvor mulighederne kan anvendes, samt tidsfristerne for anvendelsen.2. I afgørelser skal der navnlig henvises til muligheden for søgsmål og klager til ombudsmanden på de betingelser, der er beskrevet i artikel 230 hhv. 195 i traktaten om oprettelse af Det Europæiske Fællesskab.Artikel 20Meddelelse af afgørelsen1. Den ansatte skal sikre, at afgørelser, som berører enkeltpersoners rettigheder eller interesser, meddeles skriftligt til de(n) berørte person(er), så snart afgørelsen er truffet.2. Den ansatte afholder sig fra at meddele afgørelsen til andre, indtil de(n) berørte person(er) er blevet underrettet.Artikel 21Databeskyttelse1. En ansat, der behandler personoplysninger om en borger, skal respektere principperne i direktiv 95/46/EF om beskyttelse af fysiske personer i forbindelse med behandling af personoplysninger og om fri udveksling af sådanne oplysninger.2. Den ansatte skal navnlig afholde sig fra at behandle personoplysninger i ikke-legitimt øjemed eller at videregive sådanne oplysninger til uvedkommende.Artikel 22Begæringer om oplysninger1. Når den ansatte har ansvaret for et givet anliggende, giver han eller hun medlemmer af offentligheden de oplysninger, de begærer. Den ansatte sørger for, at de fremsendte oplysninger er tydelige og forståelige.2. Såfremt en mundtlig begæring om oplysninger er for kompliceret eller for omfattende til at blive behandlet, skal den ansatte råde den berørte person til at indgive en skriftlig anmodning.3. Såfremt en ansat på grund af de ønskede oplysningers fortrolige karakter ikke må give disse oplysninger, oplyser han i overensstemmelse med artikel 18 i denne kodeks den berørte person om årsagerne til, at han ikke kan give oplysningerne.4. Ved begæringer om oplysninger om anliggender, som den ansatte ikke er ansvarlig for, henviser den ansatte den pågældende til den kompetente person og oplyser dennes navn og telefonnummer. Ved begæringer, som vedrører en anden fællesskabsinstitution eller et andet fællesskabsorgan, henviser den ansatte den pågældende til denne institution eller dette organ.5. Afhængig af emnet for begæringen henviser den ansatte i påkommende tilfælde den pågældende til den tjenestegren i instituttet, der er ansvarlig for oplysninger til offentligheden.Artikel 23Begæringer om aktindsigt i dokumenter1. Ved begæringer om aktindsigt i instituttets dokumenter giver den ansatte aktindsigt i disse dokumenter i overensstemmelse med instituttets afgørelse om aktindsigt i instituttets dokumenter(4).2. Såfremt en ansat ikke kan imødekomme en mundtlig begæring om aktindsigt i dokumenter, rådes borgeren til at fremsende en skriftlig begæring.Artikel 24Fyldestgørende fortegnelserInstituttets afdelinger fører fyldestgørende fortegnelser over ind- og udgående post, modtagne dokumenter og iværksatte foranstaltninger.Artikel 25Offentlighedens aktindsigt i kodeksen1. Instituttet træffer de nødvendige foranstaltninger til at sikre, at denne kodeks i videst muligt omfang bekendtgøres for borgerne.2. Instituttet udleverer et eksemplar af denne kodeks til enhver borger, som anmoder herom.Artikel 26Retten til at indgive klage til Den Europæiske OmbudsmandI ethvert tilfælde, hvor en ansat undlader at overholde principperne i denne kodeks, kan der indgives klage herover til Den Europæiske Ombudsmand efter artikel 195 i traktaten om oprettelse af Det Europæiske Fællesskab og Den Europæiske Ombudsmands statut(5).Artikel 27RevisionDenne afgørelse tages op til revision efter at have været i kraft i to år. Til forberedelse af denne revision fremlægger instituttets direktør i 2002 en beretning om denne afgørelses gennemførelse i perioden fra den 12. februar 2000 til den 11. februar 2002.Artikel 28IkrafttrædelseDenne afgørelse træder i kraft den 12. februar 2000. Den offentliggøres i De Europæiske Fællesskabers Tidende.Udfærdiget i Bruxelles, den 11. februar 2000.På forretningsudvalgets vegneMarc BoisnelNæstformand(1) A4-0190/97.(2) EFT C 292 af 21.9.1998, s. 168.(3) EFT L 296 af 17.11.1999, s. 25.(4) EFT L 296 af 17.11.1999, s. 25.(5) Europa-Parlamentets afgørelse 94/262/EKSF, EF, Euratom af 9. marts 1994 vedrørende Ombudsmandens statut og de almindelige betingelser for udøvelsen af hans hverv (EFT L 113 af 4.5.1994, s. 15).


title: Europa-Parlamentets afgørelse (EU) 2016/1576 af 28. april 2016 om decharge for gennemførelsen af budgettet for Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser for regnskabsåret 2014

text:
               14.9.2016

               DA

               Den Europæiske Unions Tidende

               L 246/375

         EUROPA-PARLAMENTETS AFGØRELSE (EU) 2016/1576
   af 28. april 2016
   om decharge for gennemførelsen af budgettet for Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser for regnskabsåret 2014
   EUROPA-PARLAMENTET,

               —

               der henviser til det endelige årsregnskab for Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser for regnskabsåret 2014,

               —

               der henviser til Revisionsrettens beretning om årsregnskabet for Det Europæiske Agentur for Forvaltning af det Operative Samarbejde ved Medlemsstaternes Ydre Grænser for regnskabsåret 2014 med agenturets svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om decharge til agenturet for gennemførelsen af budgettet for regnskabsåret 2014 (05584/2016 — C8-0079/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EF) nr. 2007/2004 af 26. oktober 2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser (4), særlig artikel 30,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A8-0115/2016),

               1.

               meddeler den administrerende direktør for Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser decharge for gennemførelsen af agenturets budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 409 af 9.12.2015, s. 342.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 349 af 25.11.2004, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


title: Rådets afgørelse (EU) 2016/2038 af 11. november 2016 om den holdning, der skal indtages på den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 og 129, forslaget til et FN-regulativ om »heavy duty dual-fuel engine retrofit systems«, forslagene om ændring af de globale tekniske FN-forskrifter nr. 15 og 16, forslagene til to globale tekniske FN-forskrifter for målingsprocedure for emissioner fra to- eller trehjulede køretøjer samt med hensyn til egendiagnose og forslaget til et regulativ om fælles specifikation af lyskildekategorier

text:
               22.11.2016

               DA

               Den Europæiske Unions Tidende

               L 314/14

         RÅDETS AFGØRELSE (EU) 2016/2038
   af 11. november 2016
   om den holdning, der skal indtages på den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 og 129, forslaget til et FN-regulativ om »heavy duty dual-fuel engine retrofit systems«, forslagene om ændring af de globale tekniske FN-forskrifter nr. 15 og 16, forslagene til to globale tekniske FN-forskrifter for målingsprocedure for emissioner fra to- eller trehjulede køretøjer samt med hensyn til egendiagnose og forslaget til et regulativ om fælles specifikation af lyskildekategorier
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ved Rådets afgørelse 97/836/EF (1) tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomsten af 1958 som revideret«).

               (2)

               Ved Rådets afgørelse 2000/125/EF (2) tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«).

               (3)

               Ved Europa-Parlamentets og Rådets direktiv 2007/46/EF (3) blev medlemsstaternes godkendelsessystemer udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Ved nævnte direktiv blev FN-regulativer vedtaget i medfør af overenskomsten af 1958 som revideret indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktivet er sådanne FN-regulativer i stadig højere grad blevet indarbejdet i EU-lovgivningen i forbindelse med EU-typegodkendelser.

               (4)

               Under hensyntagen til den opnåede erfaring og den tekniske udvikling bør kravene til visse dele og karakteristika, der er omfattet af FN-regulativ nr. 7, 16, 37, 44, 45, 46, 48, 53, 78, 80, 83, 86, 87, 99, 105, 107, 110, 121, 128 og 129 samt af global teknisk FN-forskrift nr. 15 og 16, tilpasses den tekniske udvikling.

               (5)

               For at fastlægge ensartede bestemmelser for godkendelse af »heavy duty dual-fuel engine retrofit systems« (»HDDF-ERS«) bør der vedtages et nyt FN-regulativ.

               (6)

               Med henblik på at fastlægge ensartede bestemmelser for målingsproceduren for to- eller trehjulede motorkøretøjer med hensyn til visse typer emissioner og egendiagnosesystemer bør der vedtages to nye globale tekniske FN-forskrifter.

               (7)

               For at fastlægge ensartede bestemmelser om fælles specifikationer for lyskildekategorier bør der vedtages et nyt regulativ (R.E.4).

               (8)

               Det er hensigtsmæssigt at fastlægge den holdning, der skal indtages på Unionens vegne i de relevante udvalg under FN/ECE, nemlig administrationsudvalget for overenskomsten af 1958 som revideret og det administrative udvalg for parallelaftalen vedrørende vedtagelsen af nævnte FN-forskrifter —

         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i administrationsudvalget for overenskomsten af 1958 som revideret og i det administrative udvalg for parallelaftalen i perioden fra den 14. til den 20. november 2016, er at stemme for de forslag, der er opført i bilaget til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 11. november 2016.

            På Rådets vegne

         P. ŽIGA

            Formand

      (1)  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).

      (2)  Rådets afgørelse 2000/125/EF af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer (»parallelaftalen«) (EFT L 35 af 10.2.2000, s. 12).

      (3)  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1).

      BILAG

                  Punkt på dagsordenen, titel

                  Referencedokument

                  Forslag til supplement 25 til ændringsserie 02 til FN-regulativ nr. 7 (positionslygter, stoplygter og markeringslygter)

                  ECE/TRANS/WP.29/2016/75

                  Forslag til supplement 8 til ændringsserie 06 til FN-regulativ nr. 16 (sikkerhedsseler og Isofix- og i-Size-forankringer)

                  ECE/TRANS/WP.29/2016/98 og uformelt dokument WP.29-170-04

                  Forslag til ændringsserie 07 til FN-regulativ nr. 16 (sikkerhedsseler og Isofix- og i-Size-forankringer)

                  ECE/TRANS/WP.29/2016/99

                  Forslag til supplement 45 til ændringsserie 03 til FN-regulativ nr. 37 (glødelamper)

                  ECE/TRANS/WP.29/2016/76

                  Forslag til korrigendum 2 til revision 3 til FN-regulativ nr. 44 (barnefastholdelsesanordninger)

                  ECE/TRANS/WP.29/2016/100

                  Forslag til supplement 12 til ændringsserie 04 til FN-regulativ nr. 44 (barnefastholdelsesanordninger)

                  ECE/TRANS/WP.29/2016/101

                  Forslag til supplement 12 til ændringsserie 04 til FN-regulativ nr. 44 (barnefastholdelsesanordninger)

                  ECE/TRANS/WP.29/2016/102

                  Forslag til supplement 10 til ændringsserie 01 til FN-regulativ nr. 45 (forlygterensere)

                  ECE/TRANS/WP.29/2016/77

                  Forslag til supplement 4 til ændringsserie 04 til FN-regulativ nr. 46 (anordninger til indirekte udsyn)

                  ECE/TRANS/WP.29/2016/89

                  Forslag til supplement 17 til ændringsserie 04 til FN-regulativ nr. 48 (montering af lygter og lyssignaler)

                  ECE/TRANS/WP.29/2016/78

                  Forslag til supplement 10 til ændringsserie 05 til FN-regulativ nr. 48 (montering af lygter og lyssignaler)

                  ECE/TRANS/WP.29/2016/79

                  Forslag til supplement 8 til ændringsserie 06 til FN-regulativ nr. 48 (montering af lygter og lyssignaler)

                  ECE/TRANS/WP.29/2016/80

                  Forslag til supplement 19 til ændringsserie 01 til FN-regulativ nr. 53 (montering af lygter og lyssignaler i køretøjer i klasse L3)

                  ECE/TRANS/WP.29/2016/81

                  Forslag til supplement 1 til ændringsserie 02 til FN-regulativ nr. 53 (montering af lygter og lyssignaler i køretøjer i klasse L3)

                  ECE/TRANS/WP.29/2016/82

                  Forslag til ændringsserie 04 til FN-regulativ nr. 78 (bremsesystemer på køretøjer i klasse L)

                  ECE/TRANS/WP.29/2016/114 og uformelt dokumentGRRF-82-06

                  Forslag til supplement 2 til ændringsserie 03 til FN-regulativ nr. 80 (styrken af sæder og deres forankringer (busser))

                  ECE/TRANS/WP.29/2016/103

                  Forslag til supplement 8 til ændringsserie 06 til FN-regulativ nr. 83 (emissioner fra køretøjer i klasse M1 og N1)

                  ECE/TRANS/WP.29/2016/108

                  Forslag til supplement 4 til ændringsserie 07 til FN-regulativ nr. 83 (emissioner fra køretøjer i klasse M1 og N1)

                  ECE/TRANS/WP.29/2016/109

                  Forslag til ændringsserie 01 til FN-regulativ nr. 86 (montering af lygter og lyssignaler i køretøjer i klasse L3)

                  ECE/TRANS/WP.29/2016/83

                  Forslag til supplement 18 til FN-regulativ nr. 87 (kørelyslygter)

                  ECE/TRANS/WP.29/2016/84

                  Forslag til supplement 12 til den oprindelige udgave af FN-regulativ nr. 99 (gasudladningslyskilder)

                  ECE/TRANS/WP.29/2016/85

                  Forslag til ændringsserie 06 til FN-regulativ nr. 105 (køretøjer til transport af farligt gods)

                  ECE/TRANS/WP.29/2016/90

                  Forslag til supplement 5 til ændringsserie 04 til FN-regulativ nr. 107 (generel konstruktion af busser)

                  ECE/TRANS/WP.29/2016/91

                  Forslag til supplement 6 til ændringsserie 05 til FN-regulativ nr. 107 (generel konstruktion af busser)

                  ECE/TRANS/WP.29/2016/92

                  Forslag til supplement 6 til ændringsserie 06 til FN-regulativ nr. 107 (generel konstruktion af busser)

                  ECE/TRANS/WP.29/2016/93

                  Forslag til supplement 1 til ændringsserie 07 til FN-regulativ nr. 107 (generel konstruktion af busser)

                  ECE/TRANS/WP.29/2016/94

                  Forslag til supplement 5 til ændringsserie 01 til FN-regulativ nr. 110 (CNG-/LNG-køretøjer)

                  ECE/TRANS/WP.29/2016/95

                  Forslag til supplement 9 til FN-regulativ nr. 121 (identifikation af betjeningsorganer, kontrollamper og indikatorer)

                  ECE/TRANS/WP.29/2016/96

                  Forslag til supplement 1 til ændringsserie 01 til FN-regulativ nr. 121 (identificering af betjeningsorganer, kontrolanordninger og indikatorer)

                  ECE/TRANS/WP.29/2016/97

                  Forslag til supplement 6 til den oprindelige version af FN-regulativ nr. 128 (diodelyskilder (LED-lyskilder))

                  ECE/TRANS/WP.29/2016/86

                  Forslag til korrigendum 2 til FN-regulativ nr. 129 (forbedrede barnefastholdelsesanordninger)

                  ECE/TRANS/WP.29/2016/104

                  Forslag til supplement 5 til FN-regulativ nr. 129 (forbedrede barnefastholdelsesanordninger)

                  ECE/TRANS/WP.29/2016/105

                  Forslag til supplement 1 til ændringsserie 01 til FN-regulativ nr. 129 (forbedrede barnefastholdelsesanordninger)

                  ECE/TRANS/WP.29/2016/106

                  Forslag til ændringsserie 02 til FN-regulativ nr. 129 (forbedrede barnefastholdelsesanordninger)

                  ECE/TRANS/WP.29/2016/107

                  Forslag til et nyt regulativ om ensartede forskrifter for godkendelse af Heavy Duty Dual-Fuel Engine Retrofit Systems (HDDF-ERS) til montering på store dieselmotorer og tunge køretøjer

                  ECE/TRANS/WP.29/2016/110

                  Forslag til et udkast til resolution om fælles specifikation for lyskildekategorier (R.E.4)

                  ECE/TRANS/WP.29/2016/111

                  Forslag til ændring 1 af global teknisk FN-forskrift nr. 15 (Worldwide harmonized Light vehicles Test Procedures (WLTP))

                  ECE/TRANS/WP.29/2016/68

                  Forslag til ændring 1 af global teknisk FN-forskrift nr. 16 (Dæk)

                  ECE/TRANS/WP.29/2016/117

                  Forslag til en ny global teknisk FN-forskrift for målingsproceduren for to- eller trehjulede motorkøretøjer med hensyn til egendiagnosesystemer

                  ECE/TRANS/WP.29/2016/112

                  Forslag til en ny global teknisk FN-forskrift for målingsproceduren for to- eller trehjulede motorkøretøjer med hensyn til krumtaphusemissioner og fordampningsemissioner

                  ECE/TRANS/WP.29/2016/66


title: 2010/482/EU: Rådets afgørelse af 26. juli 2010 om indgåelse af aftalen mellem Den Europæiske Union og Island og Norge om anvendelse af visse bestemmelser i Rådets afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, og Rådets afgørelse 2008/616/RIA om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, samt bilaget hertil

text:
               9.9.2010

               DA

               Den Europæiske Unions Tidende

               L 238/1

         RÅDETS AFGØRELSE
   af 26. juli 2010
   om indgåelse af aftalen mellem Den Europæiske Union og Island og Norge om anvendelse af visse bestemmelser i Rådets afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, og Rådets afgørelse 2008/616/RIA om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, samt bilaget hertil
   (2010/482/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 82, stk. 1, litra d), og artikel 87, stk. 2, litra a), sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til Europa-Parlamentets godkendelse, og
   ud fra følgende betragtninger:

               (1)

               Den 24. oktober 2008 bemyndigede Rådet formandskabet til bistået af Kommissionen at indlede forhandlinger om en aftale mellem Den Europæiske Union og Island og Norge om anvendelse af visse bestemmelser i Rådets afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, og Rådets afgørelse 2008/616/RIA om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, samt bilaget hertil (i det følgende benævnt »aftalen«).

               (2)

               I medfør af Rådets afgørelse 2009/1023/RIA af 21. september 2009 (1) blev aftalen undertegnet den 30. november 2009 med forbehold af indgåelse af aftalen.

               (3)

               I medfør af aftalens artikel 8 har visse af aftalens bestemmelser været midlertidigt anvendt fra tidspunktet for undertegnelsen.

               (4)

               Aftalen er endnu ikke indgået. Med Lissabontraktatens ikrafttræden den 1. december 2009 er de procedurer, som Unionen skal følge med henblik at indgå aftalen, omfattet af artikel 218 i traktaten om Den Europæiske Unions funktionsmåde.

               (5)

               Denne aftale bør godkendes.

               (6)

               I medfør af artikel 3 i protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet som bilag til traktaten om Den Europæiske Union og traktaten om Den Europæiske Unions funktionsmåde, har disse medlemsstater givet meddelelse om, at de ønsker at deltage i vedtagelsen og anvendelsen af denne afgørelse.

               (7)

               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Island og Norge om anvendelse af visse bestemmelser i Rådets afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, og Rådets afgørelse 2008/616/RIA om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet, samt bilaget hertil (2) (i det følgende benævnt »aftalen«) godkendes herved på Unionens vegne.
   Artikel 2
   Formanden for Rådet bemyndiges til at udpege den eller de personer, der er beføjet til på Unionens vegne at afgive den i aftalens artikel 8, stk. 1, omhandlede notifikation med bindende virkning for Unionen (3).
   Artikel 3
   Denne afgørelse træder i kraft på dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 26. juli 2010.

            På Rådets vegne

         S. VANACKERE

            Formand

      (1)  EUT L 353 af 31.12.2009, s. 1.

      (2)  EUT L 353 af 31.12.2009, s. 3.

      (3)  Aftalens ikrafttrædelsesdato offentliggøres i Den Europæiske Unions Tidende af Rådets Generalsekretariat.